Vi var 5 voksne og tre børn afsted (alder, 3 år, 2, år og 1/2 år) og har kun godt at sige om vores ophold i villaen. Der var styr på det hele og med den udførlige manual man modtager inden ankomst, står der alt, hvad man skal bruge.
Villaen ligger i et roligt område, hvor der dog er nabohunde, der godt kan gø fra tid til anden, det er dog ikke noget, som vi ikke kunne abstrahere fra. Det tager ikke lang tid at gå til stranden og der var gode indkøbsmuligheder i en nærliggende Spar-butik eller i det store supermarked Eroski lidt længere væk.
Vi følte os meget velkomne og trygge i huset og synes det var fornemt med en midtvejs rengøring. Jesús var nem at komme i kontakt med, hvis der var brug for det gennem whatsapp og her informerede han også omkring tidspunkt for rengøring osv.

Den private pool var virkelig dejlig og perfekt til afkøling på de solrige dage, derudover var det super godt med Aircondition i de vigtigste opholdsrum; stue og de tre værelser.
Hvis man skal ud og spise vil vi klart anbefale restauranten, Los Patos, der ligger 5 min. gang fra villaen. Meget venlig betjening og hvor børn var mere end velkomne og tjenerne tog sig godt af dem :) Virkelig en fornøjelse og så er deres Iberico skinke med mallorkinsk brød en oplevelse at rejse efter!!
Alle gode anbefalinger herfra til både Jesús som vært, villaen og området.
Vi kommer gerne igen!